Pancakes με πραλίνα Kinder Bueno
Για πρωινό ή απογευματινό σνακ φτιάχνουμε αφράτα pancakes και τα σερβίρουμε με μια σπιτική, εύκολη πραλίνα από καβουρδισμένα φουντούκια και λευκή σοκολάτα!
210 γρ. (1 + 3/4 κούπας) αλεύρι για όλες τις χρήσεις, 3 κουτ. γλυκού μπέικιν πάουντερ, 1 βανιλίνη, 1 πρέζα αλάτι, 290 γρ. (1 1⁄2 κούπα) φρέσκο γάλα, πλήρες, 50 γρ. λιωμένο βούτυρο + επιπλέον για το ψήσιμο, 1 αυγό, 150 γρ. φουντούκια καβουρδισμένα, χωρίς τη φλούδα, 65 ml (λίγο παραπάνω από 3/4 κούπας) ηλιέλαιο, 55 γρ. (σχεδόν 1/2 κούπα) άχνη ζάχαρη, 1 πρέζα αλάτι, 200 γρ. λευκή σοκολάτα
Για τα Pancakes με πραλίνα Kinder Bueno ξεκινάμε και ρίχνουμε στο μπλέντερ τα φουντούκια και το ηλιέλαιο και χτυπάμε μέχρι να γίνουν όσο πιο ψιλά γίνεται.Προσθέτουμε την άχνη και το αλάτι και συνεχίζουμε το χτύπημα για περίπου 2 λεπτά.Λιώνουμε στα μικροκύματα ή σε μπεν μαρί τη λευκή σοκολάτα.Σταματάμε το χτύπημα στο μπλέντερ, ρίχνουμε το μείγμα σε ένα μπολ, προσθέτουμε τη λιωμένη κουβερτούρα και ανακατεύουμε καλά.Αδειάζουμε την πραλίνα σε ένα βάζο και τη διατηρούμε εκτός ψυγείου.Διατηρείται για περίπου 10 μέρες.Σε ένα μπολ βάζουμε τα στερεά υλικά, δηλαδή το αλεύρι, το μπέικιν πάουντερ, τη βανιλίνη και το αλάτι και τα ανακατεύουμε.Σε άλλο μπολ βάζουμε το γάλα, το λιωμένο βούτυρο και το αυγό, τα ανακατεύουμε καλά και τα ρίχνουμε στο μπολ με τα στερεά υλικά, συνεχίζοντας το ανακάτεμα μέχρι να γίνει ένας ομοιογενής πηχτός χυλός.Βάζουμε ένα αντικολλητικό τηγάνι να κάψει σε μέτρια προς χαμηλή φωτιά, προσθέτουμε λίγο βούτυρο και αδειάζουμε στο κέντρο περίπου 1 κούπα από το μείγμα.Στριφογυρίζουμε λίγο το τηγάνι ώστε το μείγμα να απλώσει ομοιόμορφα και να γίνει μια χοντρή στρογγυλή τηγανίτα.Την αφήνουμε να ψηθεί και να σταθεροποιηθεί από τη μία πλευρά για περίπου 3-4 λεπτά (ή 2-3  λεπτά, αν τα κάνετε μικρότερα)  και έπειτα τη γυρνάμε προσεκτικά με μια μεγάλη ίσια σπάτουλα, για να ψηθεί και από την άλλη.Συνεχίζουμε την ίδια διαδικασία μέχρι να τελειώσει το μείγμα.Βάζουμε τα πάνκεϊκ το ένα  πάνω στο άλλο και τα περιχύνουμε με την πραλίνα kinder bueno.
Αλεύρι (ζύμες),Γάλα,Σοκολάτα,Φουντούκια